**. napirend**

**E l ő t e r j e s z t é s**

**Révfülöp Nagyközség Önkormányzata polgármestere döntéséhez**

**Tárgy: Révfülöp Káli út 6. sz. alatt i orvos szolgálati lakás bérbeadása**

**Előkészítette:** Szakál Norbert Iván

műszaki ügyintéző

Jogszabállyal nem ellentétes

Dr. Szabó Tímea

jegyző

Révfülöp Nagyközség Önkormányzata tulajdonában lévő Káli út 6. szám alatt található 95 m2

hasznos ( bruttó 125 m2 ) alapterületű (2+2 szoba, konyha, kamra, WC, közlekedő, fürdőszoba, előtér, pince, tüzelőtároló) összkomfortos lakást közel 30 éven keresztül a korábbi háziorvos Dr. Németh Csaba és családja bérelte.

Németh Csaba nyugdíjba vonulása után új háziorvos érkezett a településre Dr. Vizeli József Mihály személyében.

Az orvos lakást a hosszú távú használat után az Önkormányzat felújította, a munkálatok befejeződtek, így lehetőség nyílott a lakás bérbeadására Dr. Vizeli József és családja részére.

Bérbeadó és bérbevevő a korábbi bérlő által fizetett bérleti díj mértékében, azaz havi bruttó 15.000 Ft-ban állapodtak meg. A bérleti díj mértéke minden évben az előző év inflációjának mértékével növelve kerül kiszámlázásra.

Bérlő a közüzemi szolgáltatókkal szerződést köt, a lakáshasználat során felmerült rezsi költségeket közvetlenül fizeti meg szolgáltatók részére.

A lakás bérletének időtartama 2020. május 01-től kezdődően arra az időtartamra szól, míg fennáll Dr. Vizeli József Mihály, a települést érintő praxisjoga, melynek megszűnése esetén 30 napon belül köteles az átvételnek megfelelő állapotban átadni tulajdonos részére.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**POLGÁRMESTERÉNEK**

**/2020. ( ) HATÁROZATA**

**Révfülöp Káli út 6. sz. alatt i orvos szolgálati lakás bérbeadásáról**

**Révfülöp Nagyközség Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján kapott döntéshozatali jogkörben eljárva a veszélyhelyzet kihirdetéséről szóló 40/2020. (III. 11.) Korm. rendeletben kihirdetett veszélyhelyzetben intézkedem a Révfülöp Nagyközség Önkormányzata tulajdonában lévő Káli út 6. szám alatti összkomfortosorvos szolgálati lakás Dr. Vizeli József Mihály háziorvos részére történő bérbeadásáról az alábbi feltételekkel.**

**Bérlet időtartama: 2020. május 01.-től kezdődően**, **arra az időtartamra szól, míg fennáll Dr. Vizeli József Mihály, a települést érintő praxisjoga, melynek megszűnése esetén 30 napon belül köteles az átvételnek megfelelő állapotban átadni tulajdonos részére.**

**Bérleti díj mértéke: 2020. évben bruttó 15. 000 Ft/hó, azaz tizenötezer forint/hó, amely minden évben az előző évi infláció mértékével növelten kerül kiszámlázásra.**

**Bérlő a közüzemi díjakra vonatkozóan közvetlenül köt szerződést a szolgáltatókkal, melynek számlázott összegeit bérlő fizeti.**

**A bérleti szerződés megkötéséről gondoskodom.**

**Révfülöp, 2020. 05. 15.**

**Kondor Géza polgármester**